b'\n_START_ARTICLE_\nDragens \xc3\xa5r\n_START_SECTION_\nHandling\n_START_PARAGRAPH_\nVietnamveteranen Stanley White er nylig ansatt som politisjef med ansvar for New Yorks Chinatown. Samtidig har en ung og ambisi\xc3\xb8s kineser kuppet ledelsen for den heroin-importende mafiaen. Til tross for sitt opphold i Vietnam tror White p\xc3\xa5 de amerikanske idealer om sannhet og rettferdighet, og iverksetter en kompromissl\xc3\xb8s kamp mot den kinesiske mafiaen og dens nye leder.\n_START_SECTION_\nOm filmen\n_START_PARAGRAPH_\nFilmen medbrakte en del protester fra kinesisk-amerikanere som mente den gav et stereotypt bilde av folkegruppen i USA._NEWLINE_Filmen fikk blandet mottakelse av kritikerne, noe som gjenspeiles i at den har f\xc3\xa5tt 56\xc2\xa0% p\xc3\xa5 Rotten Tomatoes._NEWLINE_Filmen ble nominert til to Golden Globes og hele fem Golden Raspberry Awards.'